Verkstæði og verslun Eggerts feldskera var stofnað í Reykjavík árið 1977 . Hjá Eggerti feldskera eru sérsaumaðir loðfeldir og fjölbreytt úrval af tilbúnum feldum í versluninni að Skólavörðustíg 38 . Loðfeldirnir eru handunnir og mikil áhersla er lögð á að þeir séu náttúruvænir og að hráefni sé sérvalið . Vörulínur Eggerts feldskera : Ocean Leather , Born Again og Surf & Turf sýna fallega hönnun , gott handbragð og fjölbreytni í feldum . Nú fást feldir Eggerts feldskera á tveimur stöðum í heiminum , á Skólavörðustíg og í London , en Eggert feldskeri hóf nýverið samstarf við hina virtu klæðskera Anderson & Sheppard í London . Sjón er sögu ríkari og eru viðskiptavinir ávallt velkomnir .